
RAPORT DE SPECIALITATE

Privind aprobarea Protocolului de colaborare între Inspectoratul de Poliţie Judeţean Timiş şi Municipiul Timişoara în vederea realizării accesului la reţeaua de fibră optică



             Având în vedere Expunerea de motive nr……......................... a Primarului Municipiului Timișoara și Proiectul de hotărâre privind aprobarea Protocolului de colaborare între Inspectoratul de Poliţie Judeţean Timiş şi Municipiul Timişoara în vederea realizării accesului la reţeaua de fibră optică,
             Facem următoarele precizări:
             În baza Protocolului de Cooperare  nr. 665/15.11.2011 – 23733/26.10.2011, încheiat între Municipiul Timişoara şi Serviciul de Telecomunicaţii Speciale, prelungit prin Actul Adiţional nr.1/SC2012-2319/24.01.2012,  a fost finalizat Proiectul „Trafic management şi supraveghere video”. Procedura de lucru stabilită pentru îndeplinirea protocolului de cooperare nr. 665/15.11.2011-23733/26.10.2011 în vederea realizării proiectului “Trafic management şi supraveghere video” a fost aprobată de Consiliul Local al Municipiului Timişoara prin Hotararea nr. 433/30.07.2013.  
                Prin HCL nr. 30/25.01.2017 a fost aprobată  procedura de lucru pentru îndeplinirea protocolului de cooperare cu nr. de mai sus in vederea realizarii proiectului “Realizarea reţelei de comunicaţii prin fibră optică pentru infrastructura critică si instituţiile de comandă şi control ale statului in Municipiul Timişoara.
   Proiectul „Realizarea reţelei de comunicaţii prin fibră optică pentru infrastructura critică şi instituţiile de comandă şi control ale statului în Municipiul Timişoara” este etapa a doua de implemntare a proiectului “Trafic management şi supraveghere video” si constă in conectarea a 273 obiective, dupa cum urmează:
·  26 staţii de biciclete;
· 9 staţii Vaporeto;
· 14 chioşcuri de vânzări abonamente RATT;
· 18 POP Primăria Timişoara;
· 29 panouri de informare Primarie; 
· 67 de instituţii; 
· 58 locaţii Universitatea Politehnica Timişoara;
· 22 locaţii Universitatea de Vest Timişoara;
· 30 locaţii Universitatea de Medicina si Farmacie "Victor Babeş" din Timişoara.
             Poliţia Română este instituţia specializată a statului, care, conform Legii nr. 218/2002 privind organizarea si funcţionarea Poliţiei Române, exercită atribuţii referitoare la apărarea drepturilor şi libertăţilor fundamentale ale persoanei, iar Municipiul Timişoara are resurse tehnice şi profesionale pentru susţinerea acestei colaborări. Legea nr. 215/2001 privind administraţia publică locală, permite colaborarea Municipiului Timişoara cu persoane juridice române sau străine, în vederea realizării în comun a unor acţiuni, lucrări, servicii sau proiecte de interes local, prin hotărâre adoptată de Consiliul Local.
 Prin Protocolul de colaborare propus se doreşte realizarea accesului IPJ la reţeaua de fibră optică realizată în cadrul proiectului “Reţea de comunicaţii prin fibră optică pentru infrastructura critică şi instituţiile de comandă şi control ale statului în Municipiul Timişoara”, urmând ca părţile să hotărască de comun acord, în conformitate cu specificul fiecărei locaţii din lista anexată, asupra modalităţilor de conectare la capacităţile disponibile din infrastructura de reţea, în scopul îndeplinirii Protocolului.
              De asemenea, Directiva 2002/58/CE a Parlamentului European şi a Consiliului din 12.07.2002 privind prelucrarea datelor personale şi protejarea confidenţialităţii în sectorul comunicaţiilor publice prevede la art. 5: “Statele membre trebuie să asigure confidenţialitatea comunicaţiilor şi a datelor de transfer aferente transmise prin intermediului unei reţele de comunicaţii publice sau a unor servicii publice  de comunicaţii electronice, prin legislaţia internă.”
	 În concluzie, ţinând cont de cele arătate mai sus, precum şi de Protocolul înaintat de catre IPJ având nr. de înregistrare 955680/03.10.2017, propunem aprobarea Protocolului de colaborare între Inspectoratul de Politie Judeţean Timiş şi Municipiul Timişoara, conform anexei.
	Având în vedere prevederile legale expuse în prezentul raport, apreciem că Proiectul de hotărâre privind aprobarea Protocolului de colaborare între Inspectoratul de Poliţie Judeţean Timiş şi Municipiul Timişoara în vederea realizării accesului la reţeaua de fibră optică, îndeplineşte condițiile pentru a fi supus dezbaterii și aprobării plenului consiliului local. 

